GOROSPE ELEZKANO (EAJ, 2013-10-03):
Eskerrik asko legebiltzarburu andrea. Egun on guztioi, egun on lehendakari, sailburu.
Urtarrilaren 1ean aurrekontuen luzapen erregimena sartu zen indarrean Euskal Autonomia Erkidegoko sektore publikoko erakundeetan.
Egoera hau luzatu egin da 2013ko aurrekontuen lege proiektua baztertu ondoren. Jaurlaritza luzatutako aurrekontuen egikaritzea gauzatzen ari da, kontuan hartuz diru sarreren jaitsiera alde batetik, eta kontuan hartuz baita ere aurrekontu egonkortasunari eta finantza iraunkortasunari dagozkion konpromisoak.
Gatzagaetxebarria sailburuak, Damborenea jaunak lehen aipatu duen moduan ekainean egindako interpelazioan konpromiso bikoitz bat hartu zuen. Alde batetik lehenengoa, aurrekontuen inguruko araudia moldatzea, aurrekontu egonkortasunaren eta finantza iraunkortasunaren inguruko legedia aintzat hartuz. Eta bigarrena, 2013an daukagun dirua baino gehiago ez gastatzea. Bi konpromiso hartu zituen.
Aurrekontu luzapen egoeran, 2012ko aurrekontuan eguneratutako bukaerako kredituak luzatzen dira, baina diru sarreren arloan Euskal Finantza Kontseiluak 2012ko urriaren 23an, urtebete dela, finkatutakoak baino ez dauzkagu.
Ohiko gastuaren eta kapital gastuaren aurrikuspenak Euskal Autonomia Erkidegoaren 2013. urterako, aurrekontu orokorren proiektuan batu ziren eta hori da sailburuak esan zuenez, erreferentzia.
Jaurlaritza aurrekontu proiektuaren arabera doitzen ari da gehienbat 2013ko aurrekontuen egikaritza.
Aurrekontuek sektore publikoaren aurrekontu egonkortasuna bermatu behar dute Europako –Pinedo andrea– eta Estatuko aurrekontu egonkortasunaren inguruko marko araultzaile berriztuak baldintzatu egiten ditu administrazio publiko guztien aurrekontua, guztien aurrekontuak.
Zentzu horretan helburu jakin batzuk betekizun hirukoitza dago eta daukagu baita Euskadiko udal, diputazio guztiak. Defizit estrukturala, zor publikoa, gastuaren erregela gehigarria.
Kontuan izan behar da baita ere Euskadi eta Estatuaren arteko harremanak arautzen dituen marko berezia. Euskal sektore publikoak duen autonomia fiskala eta finantziarioa eta gure erkidegoaren eta Espainiako adminstrazioaren arteko aldebiko harremanak.
Euskal Autonomia Erkidegoaren eta Estatuko Administrazioaren artean aldebiko harremanetarako organoa, ekonomia itunaren batzorde mistoa da, ez Zerga Finantza Politikako Kontseilua.
Edozein kasutan ere, prudentzia printzipioa jarraituz eta Euskadiko eta Espainiako gobernuen arteko aldebiko akordiorik ez zegoenez Jaurlaritza Eusko Alderdi Jeltzaleak hartu zuenean, Zerga eta Finantza Politika Kontseiluak jarritako Euskadiko barne produktu gordinaren % 0.7aren defizitarekin aurkeztu zuen aurrekontu orokorren aurreproiektua Jaurlaritzak.
Erabilitako defizit limite hori malgutzekoa beharrezkoa zen Pinedo andrea. Aldez aurretik Europako batzordeak Estaturako finkatutako defizitaren helburua aldatzea. Europako batzordea da malgutzen duena defizitaren helburua.
Hala gertatu zen aurtengo lehenengo sei hilekoen amaieran Ekainaren 28an. Ondoren Irailaren 11n, Eusko Jaurlaritzak eta Espainiako Gobernuak aldebiko akordioa lortu zuten Euskal Autonomia Erkidegoaren defizit eta zor helburuei dagokionez 2013 eta 2014 ekitaldietarako. Akordio honek Euskadiko barne produktu gordinaren % 1,2an finkatu zuen 2013rako defizit helburua, eta % 1ean 2014erako defizit helburua.
Zorraren helburuari dagokionez, finantza eragiketetarako zorpetze gaitasun handiagoa aitortzen dio. Alde hori Euskal Autonomia Erkidegoko aurrekontu orokorretan aurrikusitako jardueretarako baliatuko da euskal enpresen jarduna finantzatzeko.
Aurrekontu egonkortasunari eta finantza iraunkortasunari buruzko 2/2012 Legeak, berriro diotsut zuri Pinedo andrea, Europak jarritako helburuetan du oinarria. Hain zuzen ere (...) paktuan. Eurogunean aurrekontu defizit handiegia ager dadin saihestea da egonkortasunaren eta hazkunderako hitzarmenaren xedea.
Eta guztiok esan deutsudanez Euskadiko udal, diputazio, mankomunidade eta Jaurlaritzak ere bete behar du eta berdin da eta betetzen dugu eta berdin da nork kudeatzen duen; Euzko Alderdi Jeltzaleak, Bilduk, zuok betetzen dozue Alderdi Sozialistak edo Alderdi Popularrak.
Aurrerantz ekingo dugu.
Aurtengo urtarrilaren 22an, 2013rako Euskal Autonomia Erkidegoko aurrekontu orokorrak lantzeko jarraibide ekonomikoak onartu zituen Jaurlaritzak eta bertan aurrekontu egonkortasunari eta finantza iraunkortasunari buruzko 2/2012 lege organikoak egonkortasunaren alorrean ezartzen dituen betekizun berriak aintzat hartzen zituen.
Eusko Jaurlaritzak ez du –Damborenea jaunak esan duenez, Jaurlaritzak dagoeneko idatziz jakinarazi dauala– ez du 2013. urteko aurrekontu luzapenarekin lotutako jarraibide orokorrik eman.
Aurrekontu luzapenaren kudeaketa Euskadiko aurrekontu erregimenak diona betez egingo da eta egiten da, eta arlo horretan indarrean dauden xedapenekin eta luzatutako aurrekontu orokorraren 6/2012 legearen xedapenekin bat datoz.
Luzapenen araubideak zehazten du aurrekontuen luzapena...
...Legearen xedapenarekin bat datoz.
Luzapenean araubideak zehazten du aurrekontuen luzapena nola egin behar den. Luzapenen kasu horretarako 2/2011 Legegintza Dekretura jo behar dugu.
Bere 9. Tituluak aurrikusten duenez, gerta liteke eta hala gertatu da aurten, ekitaldi baten hasieran ekitaldi horretarako aurrekontuak onartu gabe egotea eta aurreko ekitaldiko aurrekontu orokorren legearen indarraldia ekitaldi horretarako luzatzea.
Indarraldi luzatze hori, nolanahi ere, luzapena orokorrean arautzen duen araudiari jarraituz egiten da beti. Legearen titulu honen xedea da aurrekontu orokorren luzapenaren arauketa orokorra ezartzea egoera horrek ekar litzakeen arazoak saihestuz.
La actual prórroga presupuestaria se está ejecutando con la prudencia que aconseja el necesario equilibro presupuestario, siendo consciente el Gobierno de que las cuentas públicas desequilibradas acaban afectando negativamente a la actividad económica del país. El cumplimiento y el rigor en la gestión económica financiera es lo que está inspirando la gestión de este Gobierno Vasco.
No lo duden ninguno de ustedes, no lo dude, señor Damborenea, como no debe y puede ser de otra forma, la ejecución presupuestaria durante el presente ejercicio 2003 se está ajustando tanto a los ingresos estimados para el ejercicio 2013 como a nuestra capacidad de endeudamiento y de acuerdo con los objetivos de déficit y deuda pública acordados con el Estado español.
Alderdi Popularra, ekimena aurkeztu duen alderdia, Alderdi Sozialista eta gure Euzko Alderdi Jeltzalearen artean izan denez erdibideko zuzenketa bat sinatu dugu eta guztion botoa edukitea eskertuko genuke.
Eskerrik asko.